กิจการร่วมค้า ITD คว้างานก่อสร้างทางพิเศษ “กทพ.” มูลค่า 7.35 พันลบ.
กิจการร่วมค้า ITD-VCB ลงนามในสัญญาก่อสร้างกับการทางพิเศษแห่งประเทศไทย เพื่อดำเนินการก่อสร้างโครงการโครงการทางพิเศษ โดยมีมูลค่างาน 7.35 พันลบ.
กิจการร่วมค้า ITD-VCB ลงนามในสัญญาก่อสร้างกับการทางพิเศษแห่งประเทศไทย เพื่อดำเนินการก่อสร้างโครงการโครงการทางพิเศษ โดยมีมูลค่างาน 7.35 พันลบ.
11 ต.ค. 2564

นายวรวุฒิ หิรัญยไพศาลสกุล เลขานุการ บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า บริษัทและบริษัท วิจิตรภัณฑ์ก่อสร้าง จำกัด ในนามกิจการร่วมค้า ไอทีดี – วีซีบี ได้ร่วมลงนามในสัญญาก่อสร้างกับการทางพิเศษแห่งประเทศไทย เพื่อดำเนินการก่อสร้างโครงการโครงการทางพิเศษสายพระราม3 – ดาวคะนอง – วงแหวนรอบนอก กรุงเทพมหานคร ด้านตะวันตก สัญญาที่ 3 (งานโยธา)
โดยมีลักษณะงานก่อสร้างประกอบด้วย: งานก่อสร้างทางยกระดับขนาด 6 ช่องจราจร ตั้งแต่ กม.11+690.577 ถึง กม. 16+694.752 ระยะทางประมาณ 5 กิโลเมตร โดยใช้โครงสร้างรูปแบบคาน คอนกรีตอัดแรงสำเร็จรูป (Precast Segmental Box Girder) คร่อมตลอดแนวสาย ทางพิเศษเฉลิมมหานคร ช่วงดาวคะนอง-สุขสวัสดิ์-ราษฎร์บูรณะ (เชิงสะพาน พระราม 9) ซึ่งจะเป็นทางพิเศษยกระดับ 2 ชั้น (Double Deck) ที่มีระยะทางยาวสุดตั้งแต่การทางพิเศษเคยดำเนินการมา
ทั้งนี้ งานดังกล่าวมีมูลค่า 7,359,300,000 บาท (รวมภาษีมูลค่าเพิ่ม) โดยมีสัดส่วนการดำเนินงานคือ ITD 70% คิดเป็นมูลค่า 5,151,510,000 บาท และวิจิตรภัณฑ์ก่อสร้าง 30 % คิดเป็นมูลค่า 2,207,790,000 บาท โดยมีระยะเวลาก่อสร้าง 1,020 วัน